Kev Adams

**Kev Adams** (vlastným menom **Kevin Smadja**; * 1. júl 1991, Paríž) je francúzsky herec, komik, producent a scenárista.

Úspech zožal v tínedžerských úlohách v 10. rokoch 21. storočia, neskôr v seriáli *Soda* a vo filmoch *Profesori na zákazku 1* (2013) a *2* (2015), *Fiston* (2014), *Aladinove nové dobrodružstvá* (2015) či *Daj si pohov, mladý* (2022).

## Životopis

### Mladosť a štúdiá
Kevin Smadja sa narodil 11. júla 1991 v 16. parížskom obvode. Jeho pôvod je z matkinej strany tunisko-židovský a z otcovej alžírsko-židovský. Otcova rodina pracovala v oblasti financií a nehnuteľností. Má dvoch mladších bratov Noama a Lirone.

Svoju cestu si Smadja vybral vo veku siedmich rokov, keď objavil film *[[Titanic (film z roku 1997)|Titanic]]* od Jamesa Camerona a odvtedy začal chodiť na hodiny divadla. Keď bol tínedžerom, jeho rodina sa presťahovala z Pantin do Neuilly-sur-Seine. Účinkovanie s malou rolou vo filme *Cours toujours* od Danteho Desartheho v roku 2000 ho povzbudilo, aby sa uberal ku kinematografii. Skúšal rôzne kastingy, ale nebol veľmi úspešný. V tomto období si so svojimi priateľmi začal zapisovať svoje vlastné skeče do učebnice dejepisu a zemepisu, čo mu umožnilo urobiť úplne prvé kroky na pódiách *Maison de jeunesse et de la culture* v meste Neuilly-sur-Seine. Ako štrnásťročný sa zúčastnil hry *Attention à la marche !*, ktorú uvádzal Jean-Luc Reichmann na TF1. Počas štúdia bol často šikanovaný spolužiakmi za jeho miernu nadváhu. Ako 15-16-ročný si vytvoril umelecké meno *Kev Adams*, pod ktorým vystupuje doteraz. (Adams je prešmyčkou písmen jeho priezviska a vypustením hlásky *j* a Kev je zdrobnenina od Kevin, aby, podľa jeho slov, „vyzeral coolovejšie“.)

V roku 2009 získal maturitu z literárnych vied () na Pasteurovej strednej škole v Neuilly-sur-Seine a zapísal sa na právnickú fakultu na Univerzite v Paríži-Nanterre, pričom pokračoval vo vystupovaní na javisku. O tomto období sa vyjadril, že „je ťažké, ak nie nemožné, zosúladiť tieto dve veci“.

### Kariéra

#### Javiskový debut a televízny prelom (2009 – 2014)
V roku 2009 sa Kev Adams objavil vo filme *LOL*  ako komparzista. V tom istom roku si jeho texty o dospievaní všimla Elisa Soussan, producentka Anny Roumanoff. Pozvala ho, aby vystúpil 27. marca 2009 na pódiu v Olympii, pričom tento program bol vysielaný na stanici Paris Première. Široká verejnosť objavila komika 5. septembra 2009 vo večernej humoristickej relácii *Rire ensemble contre le racism* vysielanej na France 2. Od 11. októbra 2009 vystupoval Adams so svojím prvým predstavením *The Young Man Show* najprv v Paríži v Apollo Théâtre a v Palais des Glaces, a neskôr s turné po celom Francúzsku. Potom mu bolo umožnené účinkovať v podujatí Gada Elmaleha v Palais des Sports v Paríži. Jeho turné sa skončilo 22. júla 2012 vo Švajčiarsku, počas Paléo Festival Nyon. Od novembra 2013 vystupoval v novom predstavení *Voilà, Voilà !*

Od septembra 2010 do februára 2011 bol Kev pravidelným účinkujúcim v skečovej relácii *On n'demande qu'à en rire* od režiséra Laurenta Ruquiera. Práve touto reláciou sa zviditeľnil v médiách. Zo šou dobrovoľne odišiel, aby sa mohol venovať nakrúcaniu televízneho seriálu *Soda*, v ktorom mu ponúkli jednu z hlavných úloh. Práve tomuto dielu vďačí za svoju popularizáciu. Tento seriál na tému dospievania sa vysielal od leta 2011 na kanáli M6, následne na W9 v roku 2012.[náhľad| Kev Adams na pódiu v roku [2013.]]V roku 2011 vytvoril vlastnú produkčnú spoločnosť *myFAMILY,* ktorú založil so svojou manažérkou Elisou Soussan.

V nasledujúcich rokoch sa Kev Adams objavil vo viacerých kinematografických projektoch. Pustil sa do dabovania, takže francúzskym divákom je známy jeho hlas pri postave Ronala vo filme *Barbar Ronal* z roku 2011, postave Teda vo filme *Lorax* (2012) či hlasom Guya v snímke *Krúdovci* z produkcie DreamWorks (2013).

V roku 2013 odštartovala Adamsova filmová kariéra rolou Thierryho Boularda v komédii *Profesori na zákazku*. Film zaznamenal výrazný komerčný úspech.

V roku 2014 si Kev zahral v komédii *Fiston* od Pascala Bourdiauxa. V tomto filme účinkoval spolu s Franckom Duboscom, objavom zo šou Laurenta Ruquiera spred desiatich rokov.

#### Úspech v kinách, na javisku a v televízii (od 2015)
[náhľad| Kev Adams počas odovzdávania [César|Césara v roku 2014.]]
Rok 2015 bol pre Adamsa prelomovým. Zatiaľ čo sa v televízii lúčil s reláciou *Soda* cez záverečný televízny film *Soda: Americký sen*, Kev zažil dva najväčšie tohoročné komerčné úspechy vo francúzskej kinematografii. Zopakoval si rolu stredoškoláka Boularda vo filme *Profesori na zákazku 2 a z*ahral si aj hlavnú úlohu v dobrodružnej komédii *Aladinove nové dobrodružstvá* od režiséra Arthura Benzaquena. V tomto roku neuspel v kastingoch pre malé úlohy do *[[Star Wars: Sila sa prebúdza]]* a **'. V tom istom roku jeho show ''Voilà, voilà'' počas turné po celom Francúzsku spojila 500 000 divákov a bola vysielaná naživo na [[M6 (televízna stanica)|M6]].

V roku [[2016]] sa Kev Adams otvoril aj iným žánrom, akým bola napríklad [[komédia]] ''Amis publics'' od [[Édouard Pluvieux|Édouarda Pluvieuxa]] a historická dráma ''Z Paríža do Paríža''. V júni toho istého roku nadaboval do francúzštiny jednu z postáv animovaného filmu ''[[Hľadá sa Dory]]'' zo štúdií . Od októbra do decembra 2016 účinkoval v duu s [[Gad Elmaleh|Gadom Elmalehom]] počas turné šou ''Tout est possible''. Televízia M6 odvysielala [[24. november|24. novembra]] naživo z Bercy show, ktorá prilákala viac ako 4 milióny divákov. Skeč „ Číňania“ vyvolal kontroverziu po tom, ako nezávislý novinár napísal, že napomáha udržiavaniu [[Stereotyp|stereotypov]] o Ázijcoch.

Rok [[2017]] sa niesol v znamení kritizovaného a komerčného prepadáku školskej komédie ''Gangsterdam'' od [[Romain Levy|Romaina Lévyho]]. V rámci nej sa Adams skúsil posunúť k tzv. ''uletenému humoru.'' Čo sa týka filmu ''Tout là-haut'' od [[Serge Hazanavicius|Serga Hazanaviciusa]], v ktorom hral Addams emotívnejšiu postavu, išlo o ďalšie divácke sklamanie.

V roku [[2018]] účinkoval v americkej [[Komédia|komédii]] ''Špión, ktorý mi dal kopačky,'' kde hrala aj [[Mila Kunisová|Mila Kunis]] a [[Kate McKinnon]]''.'' Touto vedľajšou postavou sa vrátil do filmov určených pre rodiny.

Vo Francúzsku si Kev zahral v romantickej komédii ''Love Addict'' s [[Melanie Bernier|Mélanie Bernier]] pod vedením [[Frank Bellocq|Franka Bellocqa]]. Film zaujal približne 700 000 divákov.[[Súbor:Kev_Gad_Cannes_2016.jpg|náhľad| Kev Adams a [[Gad Elmaleh]] na [[Festival de Cannes|filmovom festivale v Cannes]] v roku [[2016]].]]V roku [[2019]] Adams nadaboval hlas Gomeza Addamsa v animovanom filme ''Rodina Addamsovcov.'' V novembri 2019 sa stal členom poroty zábavnej show ''[[Mask Singer]]'', ktorú uvádza [[Camille Combal]] na [[TF1]]. Tá istá televízia vysielala [[28. december|28. decembra]] 2019 naživo z [[Nantes (Francúzsko)|Nantes]] reláciu ''Sois 10 ans'', v ktorej umelec rozpráva o svojej desaťročnej kariére. Šou pritiahla viac ako 3,2 milióna divákov. V roku [[2020]] nasledovalo medzinárodné turné, najmä v [[Spojené štáty|Spojených štátoch amerických]], [[Londýn|Londýne]] a [[Sydney]].

V roku 2021 sa Kev pripojil k skupine [[Bastardi|Les Enfoirés]] so spevákom [[Vianney]] a [[Alice Taglioniová|Alice Taglioni]]. V tom istom roku si zahral hlavnú úlohu v jeho filme ''Haters.''

Po sérii postáv v úspešných filmoch sa Adams stal hlavnou postavou a scenáristom filmu ''Daj si pohov, mladý'' od režiséra [[Thomas Gilou|Thomasa Giloua]]. Od premiéry v roku [[2022]] si získal film viac ako 2 milióny divákov vo Francúzsku a svojím komickým uhlom pohľadu prispel k diskusii o každodennom živote starších ľudí. Pokračovanie ''Daj si pohov, mladý 2'' pod taktovkou [[Claude Zidi Jr.]] malo premiéru [[14. február|14. februára]] [[2024]] a bolo odvysielané na otvorení 27. ročníka medzinárodného festivalu komédie Alpe d'Huez.

== Kontroverzie a kritiky ==

=== Kontroverzia okolo filmu ''Plush'' ===
V roku 2022 Kev Adams spustil [[Crowdfunding|crowdfundingový]] produkčný projekt pre celovečerný film s názvom ''Plush'' prostredníctvom nákupu medveďov, ktorí vo filme hrajú, za viac ako 1 000 eur cez službu [[NFT]]. V roku 2023 portál [[Mediapart]] odhalil, že projekt vedený neznámou spoločnosťou v [[Dubaj (emirát)|Dubaji]] stojí na mŕtvom bode a že viac ako 700 prispievateľov prišlo o viac ako milión eur. Komik popiera, že by organizoval tento projekt, a tvrdí, že súhlasil len s prepožičaním svojho hlasu do animovaného filmu. Tvrdí tiež, že nedostal žiadnu finančnú kompenzáciu za propagáciu projektu.

=== Kritika po skeči o „Číňanoch“ ===
Televízia [[M6 (televízna stanica)|M6]] odvysielala 4. decembra 2016 v hlavnom vysielacom čase skeč s titulom ''Číňania'' () s Kevom Adamsom a [[Gad Elmaleh|Gadom Elmalehom]]. Počas tejto scénky sa Kev Adams objavil oblečený v tradičnom čínskom kostýme s dlhým vrkočom. Rozprával stereotypizujúcim ázijským prízvukom, robil si „šikmé“ oči a silene sa smial, čím sa podobal komediálnemu štýlu [[Michel Leeb|Michela Leeba]].

Viacero osobností, vrátane [[Dominique Sopo|Dominiqua Sopa]], prezidenta spoločnosti ''SOS Racisme'', odsúdilo rasistickú povahu sketchu, v ktorom bolo mnoho klišé vychádzajúceho z protiázijského [[Rasizmus|rasizmu]]. Články v tlači sa objavili po odvysielaní ako aj repríze tohto skeču, čím prispeli k zviditeľneniu diskriminácie, s ktorou sa denne stretávajú ázijskí ľudia vo Francúzsku. Po tejto kontroverznej scénke vznikla kampaň organizovaná spoločnosťou ''Collectif asiatique décolonial''. Vyzývali v nej na odstránenie tvorby Gada Elmaleha na [[Netflix|Netflixe]] prostredníctvom [[Hashtag|hashtagu]] #GadElmalehOutOfNetflix.

== Súkromný život ==
V roku [[2014]] mal Kev Adams niekoľkomesačný vzťah so súťažiacou reality show a publicistkou [[Capucine Anav]].

V roku [[2017]] bol vo vzťahu s [[Iris Mittenaere]]. Po roku spoločného života sa rozišli.

V roku [[2019]] Kev Adams založil fast-food s názvom ''Jak Healthy'' so sídlom na [[Rue de Rivoli]] v [[Paríž|Paríži]].

== Filmografia ==

=== Herectvo ===
[[Súbor:Kev Adams 2024.jpg|náhľad|Kev Adams počas predpremiéry filmu ''Daj si pohov, mladý 2'' v roku [[2024]].]]

==== Kinematografia ====
* [[2000]]: ''Cours toujours'' (réžia [[Dante Desarthe]]) – postava dieťaťa Paca
* [[2008]]: ''LOL ('', réžia [[Lisa Azuelos]]) – komparz
* [[2011]]: ''Et soudain, tout le monde me manque'' (réžia [[Jennifer Devoldère]]) – postava seba samého
* [[2013]]: ''Profesori na zákazku ('', réžia [[Pierre-François Martin-Laval]]) – postava Thierryho Boularda
* 2013: ''Kidon'' (réžia [[Emmanuel Naccache]]) – postava Antoina Simona
* [[2014]]: ''Fiston'' (réžia [[Pascal Bourdiaux]]) – postava Alexa
* [[2015]]: ''Profesori na zákazku 2 ('', réžia [[Pierre-François Martin-Laval]]) – postava Thierryho Boularda
* 2015: ''Aladinove nové dobrodružstvá'' ('','' réžia [[Arthur Benzaquen]]) – postava Aladina / Sama
* [[2016]]: ''Amis publics'' (réžia Édouard Pluvieux) – postava Léa Pereza
* [[2017]]: Z Paríža do Paríža ('','' réžia [[Christian Duguay]]) – postava Ferdinanda
* 2017: ''Rock'n Roll'' (réžia [[Guillaume Canet]]) – postava seba samého
* 2017: ''Gangsterdam'' (réžia [[Romain Levy]]) – postava Rubena
* 2017: ''Loue-moi !'' (réžia [[Coline Assous]] et Virginie Schwartz) – postava Sébastiena
* 2017: ''Tout là-haut'' (réžia [[Serge Hazanavicius]]) – postava Scotta Ferreta
* [[2018 vo filme|2018]]: ''Love Addict'' (réžia [[Frank Bellocq]]) – postava Gabriela
* 2018: ''Špión, ktorý mi dal kopačky'' (**', réžia Susanna Fogel) – postava taxikára Lukasa
* 2018: *Alad'2* (réžia Lionel Steketee) – postava Aladina / Sama
* 2019: **' (réžia [[Fabien Onteniente]]) – postava muža na letisku
* [[2021]]: **' (réžia Stéphane Marelli) – postava Thomasa The Lama
* 2022: *L'amour c'est mieux que la vie* (réžia Claude Lelouch) – postava Keva
* 2022: *Daj si pohov, mladý* (, réžia Thomas Gilou) – postava Milanna Rousseau
* 2022: *Silvester vo výťahu* (, réžia Frank Bellocq) – postava Gaëla
* 2023: *Comme par magie* (réžia Christophe Barratier) – postava Victora
* 2024: *Daj si pohov, mladý* 2 (, réžia Claude Zidi Jr.) – postava Milanna

#### Dabing
* 2012: *Lorax* (, réžia Chris Renaud) – postava Teda (francúzsky dabing)
* 2012: *Barbar Ronal* (, réžia Thorbjørn Christoffersen) – postava Ronala (francúzsky dabing)
* 2013: *Krúdovci* (, réžia Chris Sanders a Kirk DeMicco) – postava chlapa (francúzsky dabing)
* 2016: *[[Hľadá sa Dory]]* (, réžia Andrew Stanton a Angus MacLane) – postava Bailey (francúzsky dabing)
* 2017:  (réžia Arnaud Bouron) – postava vši Loulou (pôvodná verzia)
* 2019: *Rodina Addamsovcov* (, réžia Conrad Vernon a Greg Tiernan) – postava Gomeza Addamsa (francúzsky dabing)
* 2021: *Rodina Addamsovcov 2* (, réžia Conrad Vernon a Greg Tiernan) – postava Gomeza Addamsa (francúzsky dabing)

#### Televízia

##### Televízne filmy
* 2014: *Soda : Un trop long week-end* (réžia Jean-Michel Ben Soussan, postava Adama Fontellu)
* 2015: *Soda : Le Rêve américan* (réžia Nath Dumont, postava Adama Fontellu)
* 2022: *1h30 Max* (réžia Léo Grandperret, postava Kevina)

##### Televízne seriály a relácie
* 2011 – 2015: *Soda* (postava Adama Fontellu, 692 epizód)
* 2013: *C'est la crise ! (1 epizóda)*
* 2017: *Children of the Machien* (postava Jacka, 1 epizóda)
* 2017: *SuperHigh* (postava Davida)
* 2018: *Le Monde selon Kev*
* 2022: *@venir (*miniséria od Franka Bellocqa, postava Eliotta)

#### Videoklipy
* 2014: *M Pavoshko* pre Black M
* 2014: *Kiss and Love* pre Sidaction
* 2015: *Cheap Sunglasses* pre Juliana Perrettu
* 2015: *Le Prince Aladin* pre Black M

### Scenárista
* 2016: *Amis publics* (réžia Édouard Pluvieux)
* 2017: *SuperHigh* (televízny seriál)

### Producent
* 2017: *Loue-moi !* (réžia Coline Assous a Virginie Schwartz)
* 2017: *Tout nous sépare* (réžia Thierry Klifa)
* 2019: *Andy* (réžia Julien Weill)
* 2020: *Bláznivý víkend na Korzike* (, réžia Méliane Marcaggi)
* 2021: *Daj si pohov, mladý* (, réžia Thomas Gilou)
* 2024: *Daj si pohov, mladý 2* (**', réžia [[Claude Zidi Jr.]])

== TV relácie ==

=== Ako účastník ===
* [[2001]] – [[2010]]: ''Attention à la marche !'' ([[TF1]])
* [[2010]] – [[2011]]: ''On n'demande qu'à en rire'' ([[France 2]])
* [[2014]]: ''Qui allez-vous croire ?'' ([[NRJ 12]])
* [[2020]]: ''Tous en cuisine, en direct avec Cyril Lignac'' ([[M6]])
* 2020: ''District Z'' (TF1)
* 2020: ''La Grande Incruste'' (TF1)

=== Ako porotca ===
* Od roku [[2019]]: **' (TF1)

## Predstavenia
* 2010 – 2012: **
* 2013 – 2015: *Voilà, Voilà !*
* 2016: *Tout est possible* (s Gadom Elmalehom)
* 2018 – 2019: *Sois 10 ans*
* 2023: *Miroir*

## Referencie

## Zdroj

Kategória:Francúzski filmoví herci
Kategória:Francúzski televízni herci
Kategória:Francúzski dabingoví herci
Kategória:Francúzski komici
Kategória:Francúzski filmoví producenti
Kategória:Francúzski scenáristi
Kategória:Osobnosti z Paríža